[{"text_idx": "#000002", "text": "Sefydlwyd y Ganolfan Astudio Cyfryngau a Diwylliant mewn Cenhedloedd Bach (y Ganolfan) yn 2006 er mwyn cydlynu a datblygu diddordebau ymchwil staff academaidd ym meysydd y cyfryngau, diwylliant, cyfathrebu, theatr a pherfformio, gyda llawer ohono yn canolbwyntio ar y diwydiannau creadigol yng Nghymru a\u2019u cyd-destun economaidd, cymdeithasol a gwleidyddol ehangach."}, {"text_idx": "#000003", "text": "Mae 75% o\u2019r ymchwil yn arwain y byd neu\u2019n rhagorol yn rhyngwladol (4*/3*)Mae 67% o\u2019n heffaith ymchwil yn arwain y byd (4*)Gydradd gyntaf yng Nghymru am effaith allan o bedair prifysgol - yn seiliedig ar 4*/3*"}, {"text_idx": "#000004", "text": "Mae\u2019r Ganolfan yn cefnogi prosiectau ymchwil, yn trefnu cynadleddau a seminarau, yn cyhoeddi cyfres lyfrau benodol, yn cynnal perfformiadau o ddrama\u0302u, ffilmiau ac arddangosfeydd, ac yn noddi ymchwil o\u0302lraddedig. Mae wedi sefydlu cysylltiadau ag ymarferwyr y cyfryngau ledled Cymru a\u2019r DU, a chysylltiadau academaidd gyda chydweithwyr yn yr Alban, Gogledd Iwerddon, Catalonia, Gwlad Belg a Seland Newydd, India a\u2019r Unol Daleithiau."}, {"text_idx": "#000005", "text": "Lleolir y Ganolfan yng Nghyfadran y Diwydiannau Creadigol, ond daw ei haelodau o ystod o feysydd ar draws y Brifysgol, yn adlewyrchu natur rhyngddisgyblaethol ein gwaith. Mae\u2019n gweithio mewn partneriaeth a\u0302 Sefydliadau Ymchwil y Brifysgol a grwpiau a chanolfannau ymchwil eraill."}, {"text_idx": "#000006", "text": "Bwriad y Ganolfan ydy cynhyrchu ymchwil o\u2019r safonau uchaf sy\u2019n berthnasol i Gymru a chenhedloedd bach eraill ac yn cael effaith tu hwnt i\u2019r Academi."}, {"text_idx": "#000008", "text": "Gwneud ymchwil o ansawdd uchel ym maes y cyfryngau, diwylliant a pherfformio gyda sylw penodol ar ddealltwriaeth eang o\u2019r diwydiannau creadigol a diwylliannol, sydd a\u0302 pherthnasedd uniongyrchol i genhedloedd bach;Cylchredeg canlyniadau ei ymchwil trwy gyhoeddiadau, cynadleddau a digwyddiadau addysg gyhoeddus;Hwyluso a chynyddu deialog rhwng y diwydiant, gwneuthurwyr polisi, academyddion a\u2019r cyhoedd yn ehangach;Cychwyn trefniadau partneriaeth gyda sefydliadau eraill a chyrff eraill yn y diwydiant;Adnabod a meithrin ymchwil gymhwysol sy\u2019n cefnogi gweithgareddau entrepreneuraidd yn y diwydiannau creadigol a diwylliannol;Datblygu deialog a chydweithredu cenedlaethol, rhanbarthol a rhyngwladol;Cyfnewid gwybodaeth gyda sefydliadau eraill, a gyda chymunedau, sefydliadau llywodraethau, a gan hynny, cyfrannu at ddealltwriaeth o hunaniaeth, neu hunaniaethau, unigryw cenhedloedd bach;Cael ein hadnabod fel awyrgylch cyffrous am astudiaeth o\u0302l-raddedig a\u2019n cydnabod fel canolfan ragoriaeth ar gyfer ymchwil ar genhedloedd bach."}, {"text_idx": "#000009", "text": "Wrth weithio tuag at yr amcanion hyn, bydd y Ganolfan yn chwarae rhan weithgar werth gynorthwyo Prifysgol Morgannwg i gyflawni\u2019i chyfeiriad strategol, sef \u2018symud yn eu blaen, o fewn y cyd-destun rhyngwladol ehangach, blaenoriaethau economaidd, cymdeithasol a diwylliannol Cymru\u2019."}]